PROJEKTS (var tikt mainīts lēmuma pieņemšanas gaitā)

Izskatīts Sabiedrisko pakalpojumu regulēšanas komisijas

 \_\_\_\_\_\_\_\_\_\_\_\_\_\_\_ padomes sēdē

(prot. Nr. **\_\_\_**., **\_\_\_**.p)

**Priekšlikumu un komentāru apkopojums par informācijas iesniegšanas noteikumiem elektronisko sakaru nozarē**

\_\_.\_\_.2021.

| **Nr.****p.k.** | **Konsultācijai nodotā projekta redakcija (konkrēta punkta redakcija)** | **Priekšlikumi un komentāri** | **Regulatora viedoklis par priekšlikumiem vai komentāriem (ir ņemts vērā vai informācija par alternatīvu risinājumu)** | **Konsultācijai nodotā projekta attiecīgā punkta galīgā redakcija** |
| --- | --- | --- | --- | --- |
| 1. **Jautājumi, par kuriem vienošanās ir panākta**
 |
| 1. | 7. Elektronisko sakaru komersants iesniedz Regulatoram reizi gadā līdz 1.februārim šo noteikumu 6.pielikumā noteikto informāciju par esošajā kalendārajā gadā plānoto elektronisko sakaru tīklu izbūvi. | **Sabiedrība ar ierobežotu atbildību “Tet” (turpmāk - SIA “Tet”)**Par noteikumu 6.pielikumu. Mūsu uzņēmumā procesi nav tā organizēti, ka gada pirmajā mēnesī (janvārī) tiek sagatavoti visa gada elektronisko sakaru tīklu izbūves plāni. Uz gada 1.februāri mēs varēsim sniegt tikai ierobežota apjoma info par tīklu izbūves plāniem. Tīklu izbūves galvenokārt tiek plānotas gada otrā ceturkšņa sākumā un plānotās izbūves ir faktiski zināmas tikai tad, kad ir vienošanās ar attiecīgo darbu veicējiem.Par noteikumu 6.pielikumu. Tīklu izbūves procesi ir atkarīgi no dažādiem ārējiem faktoriem, kurus nevar paredzēt un kontrolēt. Vairumā gadījumu tīkla izbūvju reālie sākuma un beigu datumi atšķiras no sākumā plānotajiem, tāpēc 6.pielikumā norādītie termiņi būs orientējoši, jo precīzus datumus nevar paredzēt.Ņemot vērā iepriekš minēto, piedāvājam noteikt, ka informāciju par plānoto elektronisko sakaru tīklu izbūvi jāsniedz divreiz gadā. | **Daļēji ņemts vērā.**Noteikumu projekta[[1]](#footnote-2) 7.punktā precizēts noteiktās informācijas iesniegšanas termiņš. | 7. Elektronisko sakaru komersants iesniedz Regulatoram reizi gadā līdz 1.augustam šo noteikumu 6.pielikumā noteikto informāciju par esošajā kalendārajā gadā plānoto elektronisko sakaru tīklu izbūvi. |
| 2. | 8. Elektronisko sakaru komersants, kurš nodrošina kabeļu kanalizāciju, iesniedz Regulatoram reizi gadā līdz 1.februārim par iepriekšējo kalendāro gadu šo noteikumu 7.pielikumā noteikto informāciju par nodrošināto papildu kabeļu kanalizācijas tilpumu. | **Sabiedrība ar ierobežotu atbildību “BITE Latvija” (turpmāk – SIA “BITE Latvija”)**Nav skaidra Noteikumu projekta 7.pielikumāparedzētās atskaites (par nodrošināto papildu kabeļu kanalizācijas tilpumu) lietderība, jo nav saprotams, kā iesniegtās informācijas rezultātā tiks uzlabota pieejamība kanalizācijas tilpumam. Izvērtējot saņemtā atteikuma piekļuvei kabeļu kanalizācijai pamatotību, kā norādīts Konsultāciju dokumentā, Regulatoram ir tiesības pieprasīt papildus datus saistībā ar konkrēto atteikumu. Pretējā gadījumā ir nepieciešama vēl viena informācijas sistēma, kurā apstrādāt un regulāri aktualizēt visu komersantu laika gaitā iesniegtos datus ar kabeļu kanalizācijas posmu un trašu identifikāciju. Tāpēc uzskatām, ka šāda atskaite būtu pieprasāma vienīgi no komersanta ar būtisku ietekmi tirgū, un saistība sniegt 7.pielikumā paredzēto informāciju būtu uzliekama pēc tirgus analīzes rezultātiem. Visos citos gadījumos šai 7.pielikumā pieprasītajai informācijai vajadzētu būt pieejamai, piemēram, Būvniecības informācijas sistēmā vai Apgrūtināto teritoriju informācijas sistēmā, kuru ieviešanas mērķis ir bijis novērst informācijas trūkumu attiecībā uz infrastruktūras objektiem. Ja minētās sistēmas nenodrošina to ieviešanas mērķu sasniegšanu, tad, iespējams, ir nepieciešams rosināt diskusiju ar attiecīgo informācijas sistēmu turētājiem par šo sistēmu pilnveidošanu.**SIA “Tet”**Par noteikumu 7.pielikumu. Iebilstam, ka īpaši tiek prasīta atdalīta informācija par tīkla pievadu būvniecības un pārbūves rezultātā nodrošināto papildu kabeļu kanalizācijas tilpumu. Šāda atsevišķi atdalīta, detalizēta informācija par tīkla pievadu papildu tilpumu nav Regulatoram nepieciešama un netiek izmantota nekādu īpašu tīkla pievadu regulēšanas funkciju veikšanai. Aicinām Regulatoru 7.pielikumā neprasīt atdalītu informāciju par tīkla pievadu būvniecības un pārbūves rezultātā nodrošināto papildu kabeļu kanalizācijas tilpumu. Turklāt SIA “Tet” šādu informāciju par tīkla pievadu papildu tilpumu nodrošināšanu nav iespējams sistēmās identificēt un sagatavot.**Sabiedrība ar ierobežotu atbildību “Latvijas Mobilais Telefons” (turpmāk “Latvijas Mobilais Telefons” SIA)**Konsultāciju dokumenta 5.lpp. 5. atkāpē ir norādīts, ka operatoriem tiek uzliktas saistības regulāri iesniegt Regulatoram informāciju par kabeļu kanalizācijas būvniecības vai pārbūves rezultātā nodrošināto papildu kabeļu kanalizācijas tilpumu, jo tas var noderēt Regulatoram, izvērtējot atteikumu pamatotību. Kā jau norādīts iepriekš, ir nelietderīgi nozarei uzlikt vispārēju atskaitīšanās pienākumu, lai risinātu potenciālus individuālu komersantu strīdus. “Latvijas Mobilais Telefons” SIA rīcībā nav informācijas, kā arī Regulatora pēdējo piecu gadu pārskati neuzrāda nevienu šādu strīdu, tādēļ vispārīgs atskaišu iesniegšanas pienākums nav lietderīgs. “Latvijas Mobilais Telefons” SIA iebilst pret neizsvērtu un nepārdomātu jaunu pienākumu noteikšanu komersantiem, iesniegt regulārus datus par būvniecības iecerēm un atskaites par to izpildi (6. un 7.pielikums) ar manuāli aizpildāmām atskaitēm. Acīmredzami, anketās iekļautos datus Regulators plānot tālāk manuāli ievadīt sev zināmās formās vai uzkrāt datu sistēmās. Esam jau norādījuši, šāda pieeja nedod nekādu labumu sabiedrībai vai regulējošai videi, vienīgi uzliek komersantiem papildus pienākumus. Atgādinām, ka jau vairāk nekā trīs gadus Latvijā darbojas Būvniecības informācijas sistēma (BIS), kurā visas elektronisko sakaru komersantu būvniecības ieceres ir iegūstamas elektroniskā formā. 2022.gada laikā minēto sistēmu plānots papildināt arī ar līdz šim Valsts akciju sabiedrības “Elektroniskie sakari” kompetencē esošajiem jautājumiem, tādējādi radot elastīgu un efektīvu mehānismu būvniecības ieceru atklātības nodrošināšanā. Līdz ar to, ja Regulatoram tā kompetencē esošo jautājumu risināšanā nepieciešama papildu informācija, lūdzam izmantot BIS, lai sekotu visu elektronisko sakaru būvju iecerēm, kā arī to realizācijai (tajā skaitā nodošanai ekspluatācijā). Līdz ar to aicinām, 6. un 7.pielikumā esošo informāciju izgūt no citu valsts pārvaldes iestāžu datu bāzēm, atkalizmantojot jau valsts pārvaldē esošu informāciju. Vēršam uzmanību, ka BIS ekspluatācija jau šobrīd nodrošina efektīvu būvniecības ieceru apspriešanu jau tās sākumstadijā. Elektronisko sakaru komersanti, uzzinot par attiecīga objekta būvniecības ieceri, var savlaicīgi informēt attiecīgo būvnieku, un piedalīties infrastruktūras izbūvē, tādējādi samazinot būvniecības izmaksas. Šis ir efektīvs mehānisms sadarbības nodrošināšanai ar citiem elektronisko sakaru komersantiem, sadarbojoties infrastruktūras kopīgas izbūves nodrošināšanā. Turpretī Elektronisko sakaru likumā paredzētais papildu kanalizācijas tilpuma nodrošināšanas pienākums., kas paredz operatora pienākumu ierakt zemē papildu nevienam nevajadzīgu tilpumu nav sevi attaisnojis. Tas ir saistīts, ka kabeļu kanalizāciju izbūve pamatā tiek veikta operatora individuālām vajadzībām, un citam komersantam pamatā nav izmantojams. “Latvijas Mobilais Telefons” SIA aicina atmest un svītrot no normatīvā regulējuma tiesību normas, kas nav sevi attaisnojušas. Līdz ar to lūdzam svītrot no noteikumu projekta 7. un 8.pielikumus. | **Ņemts vērā.**Noteikumu projekta 8.punkts svītrots.Vienlaikus Regulators lēmuma “Par vispārējās atļaujas un reģistrācijas noteikumiem elektronisko sakaru nozarē” projektā[[2]](#footnote-3) iekļaus prasību, ka informāciju par nodrošināto papildu kabeļu kanalizācijas tilpumu elektronisko sakaru komersants publisko savā tīmekļvietnē.Regulatora viedokli par “Latvijas Mobilais Telefons” SIA komentāru saistībā ar 6.pielikumu skatīt šīs tabulas 9.punktā, saistībā ar 8.pielikumu – 3. punktā. | Svītrot Noteikumu projekta 8.punktu un izslēgt 7.pielikumu. |
| 3. | 9. Elektronisko sakaru komersants, kuram pieder saistītas iekārtas, iesniedz Regulatoram reizi gadā līdz 1.februārim par iepriekšējo kalendāro gadu šo noteikumu 8.pielikumā noteikto informāciju par atteikumu skaitu piekļuvei. Šo noteikumu 8.pielikumā noteikto informāciju neiesniedz elektronisko sakaru komersants, kuram ir noteikts pienākums izstrādāt un publicēt saistītu iekārtu kopīgas izmantošanas pamatpiedāvājumu. | **SIA “BITE Latvija”**Uzskatām, ka elektronisko sakaru komersantiem apkopot informāciju, kuru paredz Noteikumu projekta 8.pielikums (par atteikumu skaitu piekļuvei) esošajā situācijā nav lietderīgi. Šādu informāciju elektronisko sakaru komersanti iesniedz jau vairākus gadus, parasti norādot 0 vērtības. SIA “BITE Latvija” rīcībā esošā informācija liecina, ka šo atskaišu iesniegšana neļauj reāli novērtēt situāciju saistībā ar piekļuves nodrošināšanu, neveicina situācijas uzlabošanos piekļuves nodrošināšanā un kopumā nav skaidrs, vai un kā šī informācija vispār tiek izmantota, kādi pētījumi, apkopojumi tika veikti par piekļuvi uz šīs informācijas pamata, vai un kādi lēmumi vai iniciatīvas tika pieņemtas, vai ir palielinājies piekļuvju pieprasījums un samazinājies nepamatotu atteikumu skaits.**“Latvijas Mobilais Telefons” SIA**Vēršam uzmanību, ka BIS ekspluatācija jau šobrīd nodrošina efektīvu būvniecības ieceru apspriešanu jau tās sākumstadijā. Elektronisko sakaru komersanti, uzzinot par attiecīga objekta būvniecības ieceri, var savlaicīgi informēt attiecīgo būvnieku, un piedalīties infrastruktūras izbūvē, tādējādi samazinot būvniecības izmaksas. Šis ir efektīvs mehānisms sadarbības nodrošināšanai ar citiem elektronisko sakaru komersantiem, sadarbojoties infrastruktūras kopīgas izbūves nodrošināšanā. Turpretī Elektronisko sakaru likumā paredzētais papildu kanalizācijas tilpuma nodrošināšanas pienākums., kas paredz operatora pienākumu ierakt zemē papildu nevienam nevajadzīgu tilpumu nav sevi attaisnojis. Tas ir saistīts, ka kabeļu kanalizāciju izbūve pamatā tiek veikta operatora individuālām vajadzībām, un citam komersantam pamatā nav izmantojams. “Latvijas Mobilais Telefons” SIA aicina atmest un svītrot no normatīvā regulējuma tiesību normas, kas nav sevi attaisnojušas. Līdz ar to lūdzam svītrot no noteikumu projekta 7. un 8.pielikumus. | **Ņemts vērā.**Noteikumu projekta 9.punkts svītrots.Regulatora viedokli par “Latvijas Mobilais Telefons” SIA komentāru saistībā ar 7.pielikumu skatīt šīs tabulas 2. punktā. | Svītrot Noteikumu projekta 9.punktu un izslēgt 8.pielikumu. |
| 4. | 12. Elektronisko sakaru komersants, kas atsevišķi vai sasaistīti sniedz balss sakaru pakalpojumu, interneta piekļuves pakalpojumu un televīzijas programmu izplatīšanas pakalpojumu galalietotājam, iesniedz Regulatoram reizi gadā līdz 1.augustam informāciju par attiecīgā gada 1.jūlijā spēkā esošiem galalietotājiem publiski pieejamiem tarifiem. Ja elektronisko sakaru komersants uzsāk balss sakaru pakalpojuma, interneta piekļuves pakalpojuma un televīzijas programmu izplatīšanas pakalpojuma sniegšanu galalietotājam pēc esošā kalendārā gada 1.augusta, tad informāciju par spēkā esošiem galalietotājiem publiski pieejamiem tarifiem elektronisko sakaru komersants iesniedz Regulatoram ne vēlāk kā viena mēneša laikā pēc pakalpojuma sniegšanas uzsākšanas. | **Ārvalsts komersants “Twilio Ireland Limited” (turpmāk – Twilio Ireland Limited)**Twilio Ireland Limited respectfully suggests that the requirement to report on tariffs should be amended. Whilst Twilio Ireland Limited understands that currently there is an exception for operators who only have global customers who have individual negotiated contracts it believes that the exception should not only be retained but should be made broader. The purpose of reviewing tariff information should be to protect those who are least well placed to protect themselves and Twilio Ireland Limited would suggest that this category consists of consumers. Businesses, whether global or not, are generally able to negotiate in their own interests. Twilio Ireland Limited, therefore, suggests that tariffs that apply to business customers should not be required to be submitted. As such, this requirement should apply only to electronic communications merchants who are providing services to consumers and not to businesses. Thus, the use of the word “end user” should be replaced with “consumers”. In addition, if an ECM[[3]](#footnote-4) has less than 2000 customers (not numbers) or earns less than Euro 2000000 in Latvia a year, the ECM should not be required to report tariffs, but should be allowed to voluntarily undertake the same. | **Ņemts vērā.**Noteikumu projekta 12.punkts precizēts. | 12. Elektronisko sakaru komersants, kas atsevišķi vai sasaistīti sniedz balss sakaru pakalpojumu, interneta piekļuves pakalpojumu un televīzijas programmu izplatīšanas pakalpojumu patērētājam, iesniedz Regulatoram reizi gadā līdz 1.augustam informāciju par attiecīgā gada 1.jūlijā spēkā esošiem patērētājiem publiski pieejamiem tarifiem. Ja elektronisko sakaru komersants uzsāk balss sakaru pakalpojuma, interneta piekļuves pakalpojuma un televīzijas programmu izplatīšanas pakalpojuma sniegšanu patērētājam pēc esošā kalendārā gada 1.augusta, tad informāciju par spēkā esošiem patērētājiem publiski pieejamiem tarifiem elektronisko sakaru komersants iesniedz Regulatoram ne vēlāk kā viena mēneša laikā pēc pakalpojuma sniegšanas uzsākšanas. |
| 5. | 14. Noteikumi stājas spēkā vienlaikus ar Elektronisko sakaru likumu. | **Sabiedrība ar ierobežotu atbildību “Tele2” (turpmāk – SIA “Tele2”)**SIA “Tele2” lūdz precizēt Projektu un noteikt, ka elektronisko sakaru komersanti informāciju par 2021. gadu iesniedz pēc šobrīd spēkā esošās kārtības, savukārt Projektā paredzēto informācijas iesniegšanas kārtību elektronisko sakaru komersanti sāk pielietot datiem par 2022. gadu.Ņemot vērā to, ka Projekts paredz izmaiņas iesniedzamās informācijas saturā, elektronisko sakaru komersantiem būs nepieciešams veikt izmaiņas savās sistēmās, lai sagatavotu iesniedzamos datus. Daļa no Regulatoram iesniegtās informācijas par 2021. gadu tiks sniegta pēc šobrīd spēkā esošās kārtības, tāpēc loģiski būtu to attiecināt uz visiem 2021. gada datiem.**SIA “BITE Latvija”**Noteikumu projekta 5.pielikumā(par platjoslas interneta piekļuves pakalpojuma fiksētā elektronisko sakaru tīklā pieejamību) tiek paredzēts apkopot un sniegt ļoti apjomīgu un diezgan sensitīvu informāciju, paredzot detalizāciju līdz pat dzīvokļa numuram, kurā ierīkots interneta pieslēgums. Tāpat 5.pielikumā paredzēts apkopot informāciju, kuru SIA “BITE Latvija” pašlaik nefiksē savās informācijas sistēmās. Uzskatām, ka informācijas detalizācija līdz dzīvokļa numuram ir pārmērīga, būtu pietiekami noteikt detalizāciju līdz mājai. Turklāt Noteikumu projektā nav paredzēts pārejas periods, lai elektronisko sakaru komersanti varētu pārkārtot savas informācijas sistēmas (piem., pieslēguma adrešu formāts), līdz ar to 5.pielikumā noteikto prasību izpilde var netikt nodrošināta, sniedzot pirmo atskaiti pēc noteikumu stāšanas spēkā. Ņemot vērā minēto, aicinām noteikt 5.pielikuma stāšanos spēkā un galīgo redakciju pēc tam, kad būs skaidri definēts likumprojekta “Elektronisko sakaru likums” 13.pantā[[4]](#footnote-5) paredzētās platjoslas pieejamības ģeogrāfiskās sistēmas datu saturs, datu formāts, darbības un praktiskās lietošanas principi. | **Ņemts vērā.**Noteikumu projekts papildināts.Papildus Regulators paskaidro, ka atbilstoši BEREC[[5]](#footnote-6) 2020.gada 5.marta vadlīnijām BoR (20) 23[[6]](#footnote-7), dalībvalstīm jānodrošina informācija par interneta piekļuves pakalpojuma pieejamību fiksētā elektronisko sakaru tīklā un pieslēguma raksturlielumiem adrešu līmenī. Ņemot vērā, ka ģeogrāfiskā apsekojumā ir jāiekļauj informācija par visiem elektronisko sakaru komersanta interneta piekļuves pakalpojuma pieslēgumiem – aktīviem un pieejamiem, lai pilnvērtīgi nodrošinātu minēto informāciju, kā arī dati būtu nodrošināti analītikai atbilstošā detalizācijā, par aktīvajiem pieslēgumiem tiek prasīta konkrēta adrese, kurā ir ierīkots šis pieslēgums atbilstoši noslēgtam elektronisko sakaru pakalpojuma līgumam. Tādējādi tiek nodrošināts vienāds informācijas detalizācijas līmenis par pieslēgumiem kā daudzīvokļu mājās, tā arī viendzīvokļa mājās. | 11. Informāciju par regulēto pakalpojumu rādītājiem elektronisko sakaru nozarē 2021.gada 2.pusgadā elektronisko sakaru komersants iesniedz Regulatoram līdz 2022.gada 1.februārim atbilstoši Regulatora 2017.gada 21.decembra lēmumā Nr.1/40 “Informācijas iesniegšanas noteikumi elektronisko sakaru nozarē” 6.1punktā noteiktajam pielikumam.12. Šo noteikumu 2.punktā noteikto informāciju par regulējamo pakalpojumu rādītājiem elektronisko sakaru nozarē elektronisko sakaru komersants pirmo reizi iesniedz Regulatoram līdz 2022.gada 1.augustam par aktuālajiem rādītājiem 2022.gada 1.pusgadā atbilstoši šo noteikumu 1.pielikumam.13. Šo noteikumu 6.punktā noteikto informāciju par platjoslas interneta piekļuves pakalpojuma fiksētā elektronisko sakaru tīklā pieejamību elektronisko sakaru komersants pirmo reizi iesniedz Regulatoram līdz 2022.gada 1.oktobrim par aktuālajiem rādītājiem 2022.gada 1.septembrī. |
| 6. | **Noteikumu projekta 1.pielikums:**5. interneta piekļuves pakalpojuma pieslēgumu skaits:5.punkta kolonna "Pieslēgumu skaits, mobilais tīkls, fiziska persona", "Pieslēgumu skaits, mobilais tīkls, juridiska persona" un "Pieslēgumu skaits, mobilais tīkls, kopā": kopējais pēcapmaksas un priekšapmaksas interneta piekļuves pakalpojuma pieslēgumu skaits (aktīvās SIM kartes), kam nodrošināts interneta piekļuves pakalpojums mobilā tīklā mazumtirdzniecībā bez vai kopā ar balss sakaru vai īsziņu pakalpojumu atbilstoši spēkā esošiem elektronisko sakaru pakalpojuma līgumiem, datumā, par kuru jāiesniedz informācija, un kas aprēķināti kā norādīto vērtību summa kolonnas "Pieslēgumu skaits, mobilais tīkls, fiziska persona", "Pieslēgumu skaits, mobilais tīkls, juridiska persona" un "Pieslēgumu skaits, mobilais tīkls, kopā" šādos punktos: (5.1.+5.2.+5.3.).5.1. Pēcapmaksas interneta piekļuves pakalpojums: 5.1.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": pēcapmaksas interneta piekļuves pakalpojuma pieslēgumu skaits (aktīvās SIM kartes), kam nodrošināts interneta piekļuves pakalpojums mobilā tīklā mazumtirdzniecībā bez vai kopā ar balss sakaru vai īsziņu pakalpojumu atbilstoši spēkā esošiem elektronisko sakaru pakalpojuma līgumiem. Uzskaitē iekļauj pēcapmaksas aktīvās SIM kartes, kuras galalietotāji izmantojuši platjoslas interneta piekļuves pakalpojuma saņemšanai trīs mēnešu laika periodā pirms datuma, par kuru jāiesniedz informācija. 5.2. Priekšapmaksas interneta piekļuves pakalpojums – 5.2.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": kopējais priekšapmaksas interneta piekļuves pakalpojuma pieslēgumu skaits (aktīvās SIM kartes), kam nodrošināts interneta piekļuves pakalpojums mobilā tīklā mazumtirdzniecībā bez vai kopā ar balss sakaru vai elektronisko ziņojumu (īsziņu) pakalpojumu atbilstoši spēkā esošiem elektronisko sakaru pakalpojuma līgumiem. Uzskaitē iekļauj priekšapmaksas aktīvās SIM kartes, kuras galalietotāji izmantojuši platjoslas interneta piekļuves pakalpojuma saņemšanai trīs mēnešu laika periodā pirms datuma, par kuru jāiesniedz informācija. 5.3. Interneta piekļuves viesabonēšanas pakalpojums – 5.3.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": pieslēgumu skaits (aktīvās SIM kartes), kurus galalietotāji izmantojuši interneta piekļuves viesabonēšanas pakalpojuma saņemšanai trīs mēnešu laika periodā pirms datuma, par kuru jāiesniedz informācija. | **“Latvijas Mobilais Telefons” SIA**1.pielikuma anketā lūdzam veikt tehniskus precizējumus vai skaidrojumu, lai viennozīmīgi būtu saprotama informācijas grupēšana:2. Lapā "Pieslēgumi" punkts 5. "Interneta piekļuves pakalpojuma pieslēgumu skaits".Tā kā punktā 5. lietotāju kopsumma veidojās no 5.1.+5.2.+5.3., vai pareizi ir saprasts, ka punktos 5.1. un 5.2. ir jāiekļauj lietotāji, kuri pārskata periodā (3 mēneši) nav bijuši viesabonēšanā, jo lietotājus, kas datu pārraidi ir lietojuši tikai viesabonēšanā vai viesabonēšanā un Latvijā, ir jāskaita punktā 5.3.?Pēc Skaidrojuma punktā 5.1. un 5.2. būtu jāiekļauj visi datu pārraides lietotāji, neskatoties uz to, kur datu pārraide ir veikta. Lūgums precizēt definīcijas punktiem 5.1., 5.2. un 5.3. | **Ņemts vērā.**Noteikumu projekta 1.pielikuma 5.punkta skaidrojums precizēts.Regulators paskaidro, ka Noteikumu projekta pielikuma 5.1. un 5.2.apakšpunktos jānorāda interneta piekļuves pakalpojuma pieslēgumu skaits mobilā tīklā, iekļaujot visus pieslēgumus, kuriem nodrošināts interneta piekļuves pakalpojums, neatkarīgi no tā, kur interneta pakalpojums izmantots.Regulators precizē Noteikumu projekta 1.pielikuma 5.punktu, svītrojot 5.3. apakšpunktu un papildinot 5.1. un 5.2. apakšpunktu ar šādiem punktiem:* 5.1.1. Pēcapmaksas interneta piekļuves viesabonēšanas pakalpojums;
* 5.2.1. Priekšapmaksas interneta piekļuves viesabonēšanas pakalpojums.
 | **Noteikumu projekta 1.pielikums:**5. interneta piekļuves pakalpojuma pieslēgumu skaits:5.punkta kolonna "Pieslēgumu skaits, mobilais tīkls, fiziska persona", "Pieslēgumu skaits, mobilais tīkls, juridiska persona" un "Pieslēgumu skaits, mobilais tīkls, kopā": kopējais pēcapmaksas un priekšapmaksas interneta piekļuves pakalpojuma pieslēgumu skaits (aktīvās SIM kartes), kam nodrošināts interneta piekļuves pakalpojums mobilā tīklā mazumtirdzniecībā bez vai kopā ar balss sakaru vai īsziņu pakalpojumu atbilstoši spēkā esošiem elektronisko sakaru pakalpojuma līgumiem, datumā, par kuru jāiesniedz informācija, un kas aprēķināti kā norādīto vērtību summa kolonnas "Pieslēgumu skaits, mobilais tīkls, fiziska persona", "Pieslēgumu skaits, mobilais tīkls, juridiska persona" un "Pieslēgumu skaits, mobilais tīkls, kopā" šādos punktos: (5.1.+5.2.).5.1. Pēcapmaksas interneta piekļuves pakalpojums: 5.1.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": pēcapmaksas interneta piekļuves pakalpojuma pieslēgumu skaits (aktīvās SIM kartes), kam nodrošināts interneta piekļuves pakalpojums mobilā tīklā mazumtirdzniecībā bez vai kopā ar balss sakaru vai īsziņu pakalpojumu atbilstoši spēkā esošiem elektronisko sakaru pakalpojuma līgumiem. Uzskaitē iekļauj pēcapmaksas aktīvās SIM kartes, kuras galalietotāji izmantojuši platjoslas interneta piekļuves pakalpojuma saņemšanai trīs mēnešu laika periodā pirms datuma, par kuru jāiesniedz informācija.5.1.1. Pēcapmaksas interneta piekļuves viesabonēšanas pakalpojums: 5.1.1.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": pieslēgumu skaits (aktīvās SIM kartes), kurus galalietotāji izmantojuši pēcapmaksas interneta piekļuves viesabonēšanas pakalpojuma saņemšanai trīs mēnešu laika periodā pirms datuma, par kuru jāiesniedz informācija.5.1.1.punkta kolonna "Pieslēgumu skaits, mobilais tīkls, kopā": kopējais skaits, kas aprēķināts kā 5.1.1.punkta kolonnas "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona" norādīto vērtību summa. 5.2. Priekšapmaksas interneta piekļuves pakalpojums: 5.2.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": kopējais priekšapmaksas interneta piekļuves pakalpojuma pieslēgumu skaits (aktīvās SIM kartes), kam nodrošināts interneta piekļuves pakalpojums mobilā tīklā mazumtirdzniecībā bez vai kopā ar balss sakaru vai elektronisko ziņojumu (īsziņu) pakalpojumu atbilstoši spēkā esošiem elektronisko sakaru pakalpojuma līgumiem. Uzskaitē iekļauj priekšapmaksas aktīvās SIM kartes, kuras galalietotāji izmantojuši platjoslas interneta piekļuves pakalpojuma saņemšanai trīs mēnešu laika periodā pirms datuma, par kuru jāiesniedz informācija. 5.2.1. Pēcapmaksas interneta piekļuves viesabonēšanas pakalpojums: 5.2.1.punkta kolonna "Pieslēgumu skaits, mobilais tīkls, fiziska persona" un "Pieslēgumu skaits, mobilais tīkls, juridiska persona": pieslēgumu skaits (aktīvās SIM kartes), kurus galalietotāji izmantojuši priekšapmaksas interneta piekļuves viesabonēšanas pakalpojuma saņemšanai trīs mēnešu laika periodā pirms datuma, par kuru jāiesniedz informācija. |
| 7. | **Noteikumu projekta 5.pielikums** | **SIA “Tet”**Par noteikumu 5.pielikumu.1. Iebilstam kolonnas “Galalietotājs adresē (fiziska persona/juridiska persona)” iekļaušanai 5.pielikumā. Ģeogrāfiskās apsekošanas mērķis ir iegūt informāciju par platjoslas interneta pakalpojuma pieejamību, nevis par galalietotājiem adresēs. Informācija par abonentu fizisku personu vai juridisku personu adresē nav nepieciešama platjoslas pieejamības datubāzei. Šādas informācijas vākšanu ģeogrāfiskajā apsekošanā neparedz BEREC vadlīnijas “BEREC Guidelines on Geographical surveys of network deployments” un šādu informāciju arī nespēsim sniegt. Lūdzam svītrot no 5.pielikuma kolonnu “Galalietotājs adresē (fiziska persona/juridiska persona)”.2. Iebilstam kolonnas “Juridiskas personas tips” iekļaušanai 5.pielikumā. Ģeogrāfiskās apsekošanas mērķis ir iegūt informāciju par platjoslas interneta pakalpojuma pieejamību, nevis par galalietotājiem adresēs. Informācija par juridiskās personas tipu adresē nav nepieciešama platjoslas pieejamības datubāzei. Šādas informācijas vākšanu ģeogrāfiskajā apsekošanā neparedz BEREC vadlīnijas “BEREC Guidelines on Geographical surveys of network deployments” un šādu informāciju arī nespēsim sniegt. Lūdzam svītrot no 5.pielikuma kolonnu “Juridiskas personas tips”.3. Iebilstam kolonnas “Cits elektronisko sakaru pakalpojums adresē” iekļaušanai 5.pielikumā. Ģeogrāfiskās apsekošanas mērķis ir iegūt informāciju par platjoslas interneta pakalpojuma pieejamību, nevis par citiem galalietotāju izmantotiem elektronisko sakaru pakalpojumiem adresēs. Informācija par citiem izmantotiem elektronisko sakaru pakalpojumiem adresē nav nepieciešama platjoslas pieejamības datubāzei Šādas informācijas vākšanu ģeogrāfiskajā apsekošanā neparedz BEREC vadlīnijas “BEREC Guidelines on Geographical surveys of network deployments” un šādu informāciju arī nespēsim sniegt. Lūdzam svītrot no 5.pielikuma kolonnu “Cits” elektronisko sakaru pakalpojums adresē”.4. 5.pielikums mūsu uzņēmuma gadījumā paredz ļoti apjomīgas informācijas sagatavošanu par vairākiem simtiem tūkstošu adrešu. Šādas informācijas sagatavošana ir iespējama tikai automātiski iegūstot to no kādas uzņēmuma rīcībā esošas datu sistēmas. Diemžēl uzņēmuma rīcībā nav vienas tādas datu sistēmas, kurā būtu visa ģeogrāfiskās apsekošanai nepieciešamā informācija, tāpēc praktiski būs iespējams sagatavot un iesniegt tikai sekojošu informāciju:−Pieslēguma adrese;−Pieslēguma statuss;−Pieslēguma tehnoloģija;−Lejupielādes maksimālais ātrums;−Ļoti augstas veiktspējas tīkls (VHCN) adresē.Praktiski nespēsim sagatavot un iesniegt par adresēm sekojošu informāciju:−Galalietotājs adresē (fiziska persona/juridiska persona);−Juridiskas personas tips;−Lejupielādes minimālais ātrums;−Augšupielādes maksimālais ātrums;−Augšupielādes minimālais ātrums;−Cits elektronisko sakaru pakalpojums adresē. | **Ņemts vērā.**Noteikumu projekta 5.pielikums precizēts, dzēstas 5.pielikuma kolonnas:-Galalietotājs adresē (fiziska persona/juridiska persona);- Juridiskas personas tips;- Cits elektronisko sakaru pakalpojums adresē.Precizēts Noteikumu projekta 5.pielikums, attiecīgi papildinot skaidrojumus par kolonnu “Lejupielādes pieslēguma ātruma diapazons” un “Augšupielādes pieslēguma ātruma diapazons” aizpildīšanu.Elektronisko sakaru komersants norāda lejupielādes maksimālo pieslēguma ātruma diapazonu, un, ja iespējams, pārējo informāciju par 5.pielikumā noteiktajiem ātrumiem. Gadījumos, ja elektronisko sakaru komersants ir norādījis informāciju tikai par lejupielādes maksimālo pieslēguma ātruma diapazonu, tad tiks pieņemts, ka lejupielādes minimālais pieslēguma ātruma diapazons ir diapazons, kurā ietilpst ātrums, kas aprēķināts kā 20% no norādītā lejupielādes maksimālā pieslēguma ātruma diapazona augšējās robežas. Attiecīgi, augšupielādes pieslēguma ātrums tiek pieņemts, ka ir identisks lejupielādes pieslēguma ātrumam. | **Precizēts Noteikumu projekta 5.pielikums** |
| 1. **Jautājumi, par kuriem vienošanās nav panākta**
 |
| 8. | 2. Elektronisko sakaru komersants iesniedz Regulatoram divas reizes gadā līdz 1.februārim par iepriekšējā kalendārā gada otro pusgadu un līdz 1.augustam par esošā kalendārā gada pirmo pusgadu šo noteikumu 1.pielikumā noteikto informāciju par regulējamo pakalpojumu rādītājiem elektronisko sakaru nozarē. 3. Elektronisko sakaru komersants iesniedz Regulatoram reizi gadā līdz 1.februārim par iepriekšējo kalendāro gadu šo noteikumu 2.pielikumā noteikto informāciju par elektronisko sakaru tīklu infrastruktūras un investīciju rādītājiem. | **“Latvijas Mobilais Telefons” SIA**Sakaru nozarē ir noteikti divi atskaites datumi informācijas iesniegšanā Regulatoram – 1.februāris un 1.augusts. Ar katriem grozījumiem, informācijas apjoms un atlases sarežģītība, kas jāiesniedz, palielinās, tādēļ pēdējo gadu laikā esam vairākkārtīgi lūguši Regulatoru pagarināt informācijas iesniegšanas termiņus. Īpaši tas attiecas uz 1.februāri – jo attiecīgajā laikā notiek iepriekšējā kalendārā gada datu apkopošana. Līdz ar to lūdzam pārcelt finanšu atskaišu (1. un 2.pielikums) iesniegšanas termiņu uz 1.martu, attiecīgi precizējot Noteikumu 2. un 3.punktus. | **Nav ņemts vērā.**Regulators, nosakot informācijas iesniegšanas termiņus, vērtē gan datu apkopošanas laiku, gan apkopoto datu tālākizmantošanas termiņus, gan elektronisko sakaru komersantu informācijas iesniegšanas paradumus. Tā rezultātā informācijas iesniegšanas termiņi tiek noteikti tā, lai nodrošinātu nepieciešamās informācijas iegūšanu savlaicīgi, kas attiecīgi nodrošina Regulatora uzdevumu savlaicīgu izpildi, tostarp nodrošinot regulāri nepieciešamo informāciju par rādītājiem elektronisko sakaru nozarē, kas nepieciešama Eiropas Komisijas un BEREC informācijas pieprasījumos regulārajās aptaujās. | 2. Elektronisko sakaru komersants iesniedz Regulatoram divas reizes gadā līdz 1.februārim par iepriekšējā kalendārā gada otro pusgadu un līdz 1.augustam par esošā kalendārā gada pirmo pusgadu šo noteikumu 1.pielikumā noteikto informāciju par regulējamo pakalpojumu rādītājiem elektronisko sakaru nozarē. 3. Elektronisko sakaru komersants iesniedz Regulatoram reizi gadā līdz 1.februārim par iepriekšējo kalendāro gadu šo noteikumu 2.pielikumā noteikto informāciju par elektronisko sakaru tīklu infrastruktūras un investīciju rādītājiem. |
| 9. | 7. Elektronisko sakaru komersants iesniedz Regulatoram reizi gadā līdz 1.februārim šo noteikumu 6.pielikumā noteikto informāciju par esošajā kalendārajā gadā plānoto elektronisko sakaru tīklu izbūvi. | **SIA “Tele2”**SIA “Tele2” iebilst pret Projekta 7. punktu un lūdz to izslēgt. Informācija par esošajā kalendārajā gadā plānoto elektronisko sakaru tīklu izbūvi ir komercnoslēpums, kura izpaušana negatīvi ietekmētu elektronisko sakaru komersanta konkurētspēju. Tāpat mobilo sakaru operatori elektronisko sakaru tīklu būvniecības procesā joprojām ļoti bieži saskaras ar dažādiem šķēršļiem, kā rezultātā Regulatoram iesniegtā informācija par esošajā kalendārajā gadā plānoto elektronisko sakaru tīklu izbūvi būs neprecīza un neatbildīs reālajai situācijai gada beigās. Būvniecības projekti, Saskaņā ar Būvniecības noteikumiem un tiem pakārtotajiem normatīvajiem aktiem, tiek ievietoti elektroniskajā Būvniecības informācijas sistēmā, savukārt ierīkošanas projekti- VAS “Elektroniskie sakari” informācijas sistēmās. Minētajās sistēmās ir atrodami dati par būvniecības projektu apstiprināšanu un objektu nodošanu ekspluatācijā. Šie dati visprecīzāk atbilst reālajai situācijai, tāpēc Regulatoram būtu jārod iespēja tos izmantot. Ja paralēli tiks ieviesta arī Regulatora plānotā sistēma par esošajā kalendārajā gadā plānoto elektronisko sakaru tīklu izbūvi, tā nespēs sniegt plānoto labumu, taču radīs papildu slogu elektronisko sakaru komersantiem. **“Latvijas Mobilais Telefons” SIA**“Latvijas Mobilais Telefons” SIA iebilst pret neizsvērtu un nepārdomātu jaunu pienākumu noteikšanu komersantiem, iesniegt regulārus datus par būvniecības iecerēm un atskaites par to izpildi (6. un 7.pielikums) ar manuāli aizpildāmām atskaitēm. Acīmredzami, anketās iekļautos datus Regulators plānot tālāk manuāli ievadīt sev zināmās formās vai uzkrāt datu sistēmās. Esam jau norādījuši, šāda pieeja nedod nekādu labumu sabiedrībai vai regulējošai videi, vienīgi uzliek komersantiem papildus pienākumus. Atgādinām, ka jau vairāk nekā trīs gadus Latvijā darbojas Būvniecības informācijas sistēma (BIS), kurā visas elektronisko sakaru komersantu būvniecības ieceres ir iegūstamas elektroniskā formā. 2022.gada laikā minēto sistēmu plānots papildināt arī ar līdz šim VAS “Elektroniskie sakari” kompetencē esošajiem jautājumiem, tādējādi radot elastīgu un efektīvu mehānismu būvniecības ieceru atklātības nodrošināšanā. Līdz ar to, ja Regulatoram tā kompetencē esošo jautājumu risināšanā nepieciešama papildu informācija, lūdzam izmantot BIS, lai sekotu visu elektronisko sakaru būvju iecerēm, kā arī to realizācijai (tajā skaitā nodošanai ekspluatācijā). Līdz ar to aicinām, 6.un 7.pielikumā esošo informāciju izgūt no citu valsts pārvaldes iestāžu datu bāzēm, atkalizmantojot jau valsts pārvaldē esošu informāciju. | **Nav ņemts vērā.**Regulators vērš uzmanību, ka Noteikumu projekta 6.pielikumā noteiktā informācija nepieciešama, lai atbilstoši Eiropas Parlamenta un Padomes 2018.gada 11.decembra direktīvā Nr.2018/1972/ES par Eiropas Elektronisko sakaru kodeksa izveidi (turpmāk – Direktīva) minētājam nodrošinātu platjoslas elektronisko sakaru tīkla, tostarp ļoti augstas veiktspējas tīkla, attīstības prognozes valstī, kas tiktu izmantota valsts atbalsta pasākumu plānošanai elektronisko sakaru nozarē un platjoslas elektronisko sakaru attīstības politikas izstrādē. Ar Būvniecības informācijas sistēmā pieejamiem operatīvajiem datiem par tīklu būvniecības projektiem nav pietiekami elektronisko sakaru tīklu attīstības prognožu veikšanai, jo ir nepieciešama arī informācija par elektronisko sakaru komersantu stratēģiskiem platjoslas elektronisko sakaru tīklu attīstības plāniem.Regulatora viedokli par “Latvijas Mobilais Telefons” SIA komentāru saistībā ar 7. pielikumu skatīt šīs tabulas 2. punktā. | 7. Elektronisko sakaru komersants iesniedz Regulatoram reizi gadā līdz 1.augustam šo noteikumu 6.pielikumā noteikto informāciju par esošajā kalendārajā gadā plānoto elektronisko sakaru tīklu izbūvi. |
| 10. | 11. Elektronisko sakaru komersants, kas mazumtirdzniecībā sniedz balss sakaru pakalpojumu, iesniedz Regulatoram reizi gadā līdz 1.februārim par iepriekšējo kalendāro gadu šo noteikumu 10.pielikumā noteikto informāciju par no privātā elektronisko sakaru tīkla uz publisko elektronisko sakaru tīklu aizstātiem pārraidāmiem izsaucošiem numuriem. | **SIA “BITE Latvija”**Noteikumu projektā nav sniegts Regulatora skaidrojums vai detalizētāks problēmas raksturojums attiecībā uz privāto elektronisko sakaru tīklu A-numuru aizstāšanu, tāpēc uzskatām, ka Noteikumu projekta 10.pielikumā paredzētās informācijas (par A-numura aizstāšanu) apkopošana un iesniegšana ir formāla un samērā bezjēdzīga prasība. Normatīvajos aktos, t.sk., piemēram, Regulatora noteikumu projektā “Par vispārējās atļaujas un reģistrācijas noteikumiem elektronisko sakaru nozarē”, skat. 2021.gada 22.aprīļa Regulatora publicēto Konsultācijas dokumentu 24.-26.p.[[7]](#footnote-8)) ir noteiktas prasības attiecībā uz privātajiem tīkliem un A-numura aizvietošanu. Komersanti nedrīkst rīkoties pretēji normatīvajos aktos noteiktajam. Ņemot vērā minēto, 10.pielikuma atskaite sniegs vien informāciju par to, ka elektronisko sakaru komersants ir aizvietojis A-numuru atbilstoši normatīvajos aktos noteiktajam, bet nevar gaidīt, ka elektronisko sakaru komersanti, kuri ir rīkojušies pretlikumīgi, par to paziņos Regulatoram. Līdz ar to, nav saprotams, kādā veidā šāda informācija palīdzēs nodrošināt numerācijas izmantošanas un iespējamās numerācijas krāpniecības uzraudzību. | **Nav ņemts vērā.**Noteikumu projekta 11.punkta prasība ir iekļauta arī pašlaik spēkā esošajā Regulatora 2017.gada 16.novembra lēmumā Nr.1/28 “Noteikumi par privātā elektronisko sakaru tīkla pieslēgšanu publiskajam elektronisko sakaru tīklam”, pamatojoties uz to, ka joprojām tiek izmantoti tehniski risinājumi, kur elektronisko sakaru komersantiem nepieciešams aizvietot izsaucošo numuru, pārraidāmo no privātā elektronisko sakaru tīkla, kaut gan izsaucošā numura aizvietošana ir viena no numerācijas krāpniecības pazīmēm. Ievērojot šo, Noteikumu projekts paredz gadījumus, kad numurs var tikt aizvietots, par to informējot Regulatoru.Apkopojot pēdējo gadu laikā sniegtās atskaites par izsaucošā numura aizvietošanu, konstatējams, ka daži elektronisko sakaru komersanti joprojām nodrošina no privātā elektronisko sakaru tīkla saņemtā izsaucošā numura aizstāšanu uz publiskā elektronisko sakaru tīkla numuru, uz kuru numerācijas lietošanas tiesības piešķirtas šim elektronisko sakaru komersantam. Papildus norādāms, ka vienā gadījumā, pamatojoties uz sniegto atskaiti, tika konstatēta arī nepareiza numerācijas izmantošana.Regulators, lai pēc iespējas mazāk noslogotu elektronisko sakaru komersantus, kuriem nepieciešams sniegt Noteikumu projekta 10.pielikumā minēto informāciju, izstrādāja atskaites formu, kur elektronisko sakaru komersantam jāsniedz pēc iespējas mazāk informācijas, un gadījumā, ja izsaucošā numura aizvietošana netiek īstenota, tad jāieliek tikai viena vai divas atzīmes. Atskaites iesniegšana ir paredzēta tikai vienu reizi gadā, salīdzinot ar pašlaik spēkā esošo prasību to iesniegt četras reizes gadā. | 11. Elektronisko sakaru komersants, kas mazumtirdzniecībā sniedz balss sakaru pakalpojumu, iesniedz Regulatoram reizi gadā līdz 1.februārim par iepriekšējo kalendāro gadu šo noteikumu 10.pielikumā noteikto informāciju par no privātā elektronisko sakaru tīkla uz publisko elektronisko sakaru tīklu aizstātiem pārraidāmiem izsaucošiem numuriem. |
| 11. | **Noteikumu projekta 1.pielikums** | **“Latvijas Mobilais Telefons” SIA**Lai nodrošinātu datu salīdzināmību ar iepriekšējiem gadiem, 1.pielikuma anketā lūdzam atteikties no ierosinātā dalījuma – fiziskas un juridiskas personas.Konsultāciju dokumenta 4.lpp. 4. rindkopā, atsaucoties uz dažādu starptautisku organizāciju aptaujām, ir norādīta nepieciešamība iegūt datus sadalījumā pa juridiskām un fiziskām personām. Aicinām precizēt tieši par kuru organizāciju dokumentiem iet runa, jo dažādās jurisdikcijās ir atšķirīga izpratne par juridiskajām personām un to būtību. Praksē bez fiziskām un juridiskām personām ir virkne ekonomisko vienību (piemēram, vēstniecības, filiāles, aģentūras, pārstāvniecības u.c.), kas nav ne fiziska, nedz arī juridiska persona. Turklāt katrs operators veic darījumu partneru uzskaiti pēc atšķirīgiem kritērijiem, tādēļ dati var nebūt salīdzināmi. Informācijas dalījums fiziska/juridiska persona ir mazvērtīgs, atsevišķos gadījumos pat maldinošs. Pēc Lursoft datiem , mazais bizness veido lielāko daļu jeb 98,65% no visiem uzņēmumiem, attiecinot mazā biznesa uzņēmumu skaitu pret kopējo Latvijā reģistrēto aktīvo uzņēmumu skaitu. Tieši šajā patērētāju segmentā pakalpojumu patēriņa vajadzības cieši savijas, kur nav nodalāms, cik no kopējā patēriņa apjoma attiecināma uz biznesa, cik uz privāto vajadzību nodrošināšanu. Līdz ar to izmaksu optimizācijas nolūkos viss patēriņš tiek attiecināts uz biznesa vajadzībām, kas rada segmenta faktiskajām vajadzībā neatbilstošus rādītājus. Tā kā šādu uzņēmumu īpatsvars ekonomikā ir ļoti nozīmīgs, arī statistikā veidojas būtiskas neatbilstības. Līdz ar to aicinām atteikties no šāda dalījuma.**SIA “BITE Latvija”**Noteikumu projekta 1.pielikumā (pusgada pakalpojumu rādītāji) tiek ieviests jauns papildus datu apkopošanas griezums: fiziskās un juridiskās personas. Datu apkopošana atbilstoši šim jaunajam griezumam radīs elektronisko sakaru komersantiem papildus slogu. SIA “BITE Latvija” uzskata, ka šī jaunā prasība nav pamatota. Skaidrojumā par šīs jaunās prasības ieviešanu ir norādīts: “Regulators, nosakot informācijas pieprasījumos iekļaujamo informācijas apjomu un detalizācijas līmeni un saturu, ņem vērā arī ieviestos jauninājumus starptautisko organizāciju un institūciju aptaujās, tas ir, atbilstoši Ekonomiskās sadarbības un attīstības organizācijas (OECD), Starptautiskās telesakaru savienības (ITU) un Eiropas Pasta un telekomunikāciju administrāciju konferences (CEPT), kā arī Eiropas Elektronisko sakaru regulatoru iestādes (turpmāk – BEREC) informācijas pieprasījumos nepieciešamajam apjomam un saturam. Līdz ar to informācijas pieprasījumā par regulējamo elektronisko sakaru pakalpojumu rādītājiem ir ieviests informācijas sadalījums pa galalietotāju grupām – fiziska persona un juridiska persona (..)”. Norādīto starptautisko organizāciju anketas un pieprasījumi nav saistoši elektronisko sakaru komersantiem Latvijā. Arī oficiālajās tirgus definīcijās neeksistē dalījums juridisko un fizisko personu tirgos. Ja rodas specifisks trešo personu pieprasījums pēc papildus datiem, tad par šādu datu apkopošanu būtu jāvienojas atsevišķi, nevis noteikt to kā pastāvīgu obligāto pienākumu elektronisko sakaru komersantiem. Ņemot vērā minēto, aicinām atcelt prasību apkopot datus 1.pielikumā atsevišķi par fiziskām un juridiskām personām.**SIA “Tet”**Par noteikumu 1.pielikumu. Esam izskatījuši iespēju sniegt pakalpojumu ieņēmumu informāciju dalījumā fiziska persona/juridiska persona un domājam, ka tas ir iespējams, taču pieļaujam, ka praksē gatavojot informāciju par kādu pakalpojumu pozīciju var atklāties, ka nav iespējams informāciju iegūt minētajā dalījumā. | **Nav ņemts vērā.**Informācija dalījumā – fiziska un juridiska persona – nepieciešama, lai nodrošinātu elektronisko sakaru komersantu sniegto elektronisko sakaru pakalpojumus uzraudzību mazumtirdzniecībā, kontekstā ar mājsaimniecībā nodrošināto pakalpojumu lietojamību, vienlaikus precīzāku datu analītiku un datu sniegšanu BEREC informācijas pieprasījumos un citu starptautisko organizāciju (OECD[[8]](#footnote-9); ITU[[9]](#footnote-10); COCOM[[10]](#footnote-11)) aptaujās.Vienlaikus Regulators paskaidro, ka par juridisko personu uzskatāms ir uzņēmums, iestāde, organizācija, vēstniecība, filiāle, aģentūra, pārstāvniecība un citas ekonomiskas vienības. Attiecīgi datu uzskaiti, kur nepieciešams dalījums – fiziska / juridiska persona, veic atbilstoši noslēgtajam elektronisko sakaru pakalpojuma līgumam, ja elektronisko sakaru pakalpojuma līgums ir noslēgts ar privātpersonu, tad datu uzskaiti attiecina pie fiziskas personas. Regulators piedāvā papildināt Noteikumu projekta 1.pielikumu skaidrojumu sadaļu par datu uzskaiti dalījumā fiziska / juridiska persona.Regulators vērš uzmanību, ka, nosakot iesniedzamās informācijas detalizāciju, Regulators izvērtē nepieciešamo datu apjomu tā, lai dati būtu iespējami rezultatīvāk plašāk izmantojami Regulatora funkciju nodrošināšanai, tostarp Eiropas komisijas, BEREC un citu starptautisko organizāciju (OECD, ITU) aptaujās nepieciešamās informācijas iesniegšanai, tā samazinot ārpuskārtas datu pieprasījumu biežumu elektronisko sakaru komersantiem. | **Noteikumu projekta 1.pielikums** |
| 12. | **Noteikumu projekta 3.pielikums**. | **SIA “BITE Latvija”** Fizisko personu datu griezums ir ieviests arī “Platjoslas fiksētā interneta atskaitē” (Noteikumu projekta 3.pielikumā), taču netiek prasīts “Platjoslas mobilā interneta atskaitē” (Noteikumu projekta 4.pielikumā). Prasība elektronisko sakaru komersantiem apkopot informāciju atsevišķi par fiksētā interneta pieslēgumiem pēc tehnoloģijām un pārraides ātrumiem fiziskām personām radīs papildus slogu un ir pārmērīga. Ņemot vērā minēto, aicinām pārvērtēt nepieciešamību 3.pielikumā apkopot datus atsevišķi griezumā par fiziskām personām. | **Nav ņemts vērā.**Datu dalījums fiziskas personas griezumā ir ieviests gan Noteikumu projekta 3.pielikumā, gan Noteikumu projekta 4.pielikuma II. un III.tabulā, lai iegūtu pilnvērtīgu informāciju par platjoslas interneta pakalpojuma lietojamību un tehnoloģisko risinājumu izmantošanu, tostarp nodrošinot informāciju Eiropas Komisijas platjoslas interneta attīstības pētījumu pieprasījumos, saistībā ar Eiropas Komisijas stratēģijas mērķiem par Eiropas gigabitu sabiedrību, kas paredz, ka līdz 2025.gadam visām Eiropas Savienības mājsaimniecībām jābūt pieejamam interneta piekļuves pakalpojuma pieslēgumam ar lejupielādes ātrumu vismaz 100 Mbiti/s, ko var uzlabot līdz gigabitu ātrumam. |  |
| 1. **Citi priekšlikumi un komentāri**
 |
| 13. | **Noteikumu projekta 1.pielikums**. 2.1.1.1. balss sakaru pakalpojums, izmantojot interneta protokolu ar pārvaldītu runas signāla pārraidi (managed VoIP) – ieņēmumi tikai no abonēšanas vai ikmēneša maksas par balss sakaru pakalpojumu fiksētā tīklā. Uzskaitē neiekļauj ieņēmumus par galalietotāju veiktajiem izsaukumiem, kas pārsniedz abonēšanas vai ikmēneša maksā iekļauto izsaukumu apjomu, kā arī ieņēmumus, ja balss sakaru pakalpojums nodrošināts kopīgā piedāvājumā (komplektā/pakā/tarifu plānā) ar vienu vai vairākiem citiem elektronisko sakaru pakalpojumiem mazumtirdzniecībā par vienu cenu, izvairoties no dubultas jeb vairākkārtējas uzskaites. 2.1.5.1. iekšzemes balss sakaru pakalpojums, izmantojot interneta protokolu ar pārvaldītu runas signāla pārraidi (managed VoIP) – ieņēmumi par galalietotāju veiktajiem iekšzemes izsaukumiem fiksētā tīklā, kas uzsākti un pabeigti Latvijas Republikas teritorijā, un kas nodrošināti, izmantojot interneta protokolu ar pārvaldītu runas signālu pārraidi (managed VoIP) pakešu komutācijas tīklā, kur ir iespējams prioritizēt, kontrolēt, pārvaldīt datu pārraidi, tas ir, izmantojot datplūsmas pārvaldību balss sakaru pakalpojumam. Uzskaitē iekļauj ieņēmumus no maksas par sarunas minūtēm, kas nav iekļauti abonēšanas vai ikmēneša maksā. Uzskaitē neiekļauj ieņēmumus par izsaukumiem uz īpašiem numuriem. 2.1.6.1. starptautiskais balss sakaru pakalpojums, izmantojot interneta protokolu ar pārvaldītu runas signāla pārraidi (managed VoIP) – ieņēmumi no galalietotāju veiktajiem starptautiskajiem izsaukumiem fiksētā tīklā, kas uzsākti Latvijas Republikas teritorijā un pabeigti ārpus Latvijas Republikas teritorijas un kas nodrošināti, izmantojot interneta protokolu ar pārvaldītu runas signālu pārraidi (managed VoIP) pakešu komutācijas tīklā, kur ir iespējams prioritizēt, kontrolēt, pārvaldīt datu pārraidi, tas ir, izmantojot datplūsmas pārvaldību balss sakaru pakalpojumam. Uzskaitē iekļauj ieņēmumus no maksas par sarunas minūtēm, kas nav iekļauti abonēšanas vai ikmēneša maksā. | **SIA “Tet”** Par noteikumu 1.pielikumu. Līdz šim atskaitēs neesam spējuši atdalīti norādīt ieņēmumus balss sakaru pakalpojumam, izmantojot interneta protokolu ar pārvaldītu runas signāla pārraidi. Arī turpmāk šādas iespējas nebūs (attiecīga atdalīta uzskaite nav iespējama un datiem sistēmās šajos gadījumos nav pazīmes, ka ieņēmumi ir no konkrētas pakalpojuma sniegšanas tehnoloģijas) un nevarēsim sniegt ieņēmumu informāciju pozīcijās 2.1.1.1., 2.1.5.1.un 2.1.6.1. | Regulators paskaidro, ja kādā no informācijas pieprasījuma datu pozīcijām nav iespējams sniegt datus, tad attiecīgo informāciju elektronisko sakaru komersants nenorāda, vienlaikus par to sniedzot veidlapā komentāru, norādot informācijas nesniegšanas iemeslu. |  |
| 14. | **Noteikumu projekta 1.pielikums**.1.1.1.1. no tā balss sakaru pakalpojuma, izmantojot interneta protokolu ar pārvaldītu runas signāla pārraidi (managed VoIP) galalietotāju veikto iekšzemes izsaukumu minūšu skaits – attiecīgā pusgada laikā galalietotāju veikto iekšzemes izsaukumu minūšu skaits, izsaukumiem, kas veikti no publiskā fiksētā telefonu tīkla numura uz publiskā fiksētā telefonu tīkla numuru un kas nodrošināti, izmantojot interneta protokolu ar pārvaldītu runas signālu pārraidi (managed VoIP). 1.1.2.1. no tā balss sakaru pakalpojuma, izmantojot interneta protokolu ar pārvaldītu runas signāla pārraidi (managed VoIP) galalietotāju veikto iekšzemes izsaukumu minūšu skaits – attiecīgā pusgada laikā balss sakaru pakalpojuma galalietotāju veikto iekšzemes izsaukumu minūšu skaits, izsaukumiem, kas veikti no publiskā fiksētā telefonu tīkla numura uz publiskā mobilā telefonu tīkla numuru un kas nodrošināti, izmantojot interneta protokolu ar pārvaldītu runas signālu pārraidi (managed VoIP). 1.2.1. no tā balss sakaru pakalpojuma, izmantojot interneta protokolu ar pārvaldītu runas signāla pārraidi (managed VoIP) galalietotāju veikto starptautisko izsaukumu minūšu skaits – attiecīgā pusgada laikā balss sakaru pakalpojuma galalietotāju veikto starptautisko izsaukumu minūšu skaits izsaukumiem, kas nodrošināti, izmantojot interneta protokolu ar pārvaldītu runas signālu pārraidi (managed VoIP). | **SIA “Tet”**Par noteikumu 1.pielikumu. Līdz šim atskaitēs neesam spējuši atdalīti norādīt minūšu apjomu balss sakaru pakalpojumam, izmantojot interneta protokolu ar pārvaldītu runas signāla pārraidi. Arī turpmāk šādas iespējas nebūs (attiecīga atdalīta uzskaite nav iespējama un datiem sistēmās šajos gadījumos nav pazīmes, ka minūtes ir no konkrētas pakalpojuma sniegšanas tehnoloģijas) un nevarēsim sniegt minūšu apjoma informāciju pozīcijās 1.1.1.1., 1.1.2.1.un 1.2.1. | Regulators paskaidro, ja kādā no informācijas pieprasījuma datu pozīcijām nav iespējams sniegt datus, tad attiecīgo informāciju elektronisko sakaru komersants nenorāda, vienlaikus par to sniedzot veidlapā komentāru, norādot informācijas nesniegšanas iemeslu. |  |
| 15. | **Noteikumu projekta 1.pielikums**. 2.1.1. Balss sakaru pakalpojums ar abonēšanas vai ikmēneša maksu – 2.1.1.punkta kolonna "Ieņēmumi, fiksētais tīkls, fiziska persona" un "Ieņēmumi, fiksētais tīkls, juridiska persona": kopējie ieņēmumi tikai no abonēšanas vai ikmēneša maksas par balss sakaru pakalpojumu fiksētā tīklā. Uzskaitē neiekļauj ieņēmumus par galalietotāju veiktajiem izsaukumiem, kas pārsniedz abonēšanas vai ikmēneša maksā iekļauto izsaukumu apjomu, kā arī ieņēmumus, ja balss sakaru pakalpojums nodrošināts kopīgā piedāvājumā (komplektā/pakā/tarifu plānā) ar vienu vai vairākiem citiem elektronisko sakaru pakalpojumiem mazumtirdzniecībā par vienu cenu, izvairoties no dubultas jeb vairākkārtējas uzskaites. 2.1.1.punkta kolonna "Ieņēmumi, fiksētais tīkls, kopā": kopējie ieņēmumi, kas aprēķināti kā 2.1.1.punkta kolonnas "Ieņēmumi, fiksētais tīkls, fiziska persona" un "Ieņēmumi, fiksētais tīkls, juridiska persona" norādīto vērtību summa. 2.1.2. Pēcapmaksas balss sakaru pakalpojums – 2.1.2.punkta kolonna "Ieņēmumi, mobilais tīkls, fiziska persona" un "Ieņēmumi, mobilais tīkls, juridiska persona": ieņēmumi par pēcapmaksas balss sakaru pakalpojuma sniegšanu mobilā tīklā mazumtirdzniecībā, iekļaujot ieņēmumus, ja balss sakaru pakalpojums sniegts kopīgā piedāvājumā (komplektā/tarifu plānā) ar elektronisko ziņojumu (īsziņu) pārraides vai interneta piekļuves pakalpojumu par vienu cenu. 2.1.5. Iekšzemes balss sakaru pakalpojums – 2.1.5.punkta kolonna "Ieņēmumi, fiksētais tīkls, fiziska un juridiska persona" un "Ieņēmumi, mobilais tīkls, fiziska un juridiska persona": ieņēmumi par galalietotāju veiktajiem iekšzemes izsaukumiem, kas uzsākti un pabeigti Latvijas Republikas teritorijā. Uzskaitē iekļauj ieņēmumus no maksas par sarunu minūtēm, kas nav iekļauta abonēšanas vai ikmēneša maksā. Uzskaitē neiekļauj ieņēmumus par izsaukumiem uz īpašiem numuriem. 2.1.5.punkta kolonna "Ieņēmumi, fiskētais tīkls, kopā": kopējie ieņēmumi, kas aprēķināti kā 2.1.5. punkta kolonnas "Ieņēmumi, fiksētais tīkls, fiziska persona" un "Ieņēmumi, fiksētais tīkls, juridiska persona" norādīto vērtību summa. 2.1.5.punkta kolonna "Ieņēmumi, mobilais tīkls, kopā": kopējie ieņēmumi, kas aprēķināti kā 2.1.5. punkta kolonnas "Ieņēmumi, mobilais tīkls, fiziska persona" un "Ieņēmumi, mobilais tīkls, juridiska persona" norādīto vērtību summa. | **“Latvijas Mobilais Telefons” SIA**1.pielikuma anketā lūdzam veikt tehniskus precizējumus vai skaidrojumu, lai viennozīmīgi būtu saprotama informācijas grupēšana: 1. Lapā "Ieņēmumi" kas ir domāts 2.1.2. punktā? Ja abonēšanu izdala atsevišķi punktā 2.1.1., tad ar ko punkts 2.1.2. atšķiras no punkta 2.1.5.? | Regulators paskaidro, ka Noteikumu projekta 1.pielikuma 2.1.1.punktā norāda ieņēmumus no abonēšanas maksas, ja balss sakaru pakalpojums tiek nodrošināts fiksētā tīklā, bet Noteikumu projekta 1.pielikuma 2.1.2.punktā norāda ieņēmumus par pēcapmaksas balss sakaru pakalpojumu, ja balss sakaru pakalpojums tiek nodrošināts mobilā tīklā. Attiecīgi Noteikumu projekta 1.pielikuma 2.1.5.punktā norāda ieņēmumus par veiktajiem izsaukumiem, kuri nav iekļauti abonēšanas maksā vai pēcapmaksā un tiek tarificēti atbilstoši noteiktajam tarifam par izsaukuma minūti. |  |
| 16. | Konsultāciju dokumenta nodaļas “II Normatīvā akta projekta izstrādes nepieciešamība” 1. pamatojuma 7.dindkopa (4.lpp.) un 8.rindkopa (5.lpp.)Atbilstoši Eiropas Komisijas stratēģijai par Eiropas gigabitu sabiedrību[[11]](#footnote-12) līdz 2025.gadam visām Eiropas mājsaimniecībām gan laukos, gan pilsētās jābūt pieejamam interneta piekļuves pakalpojuma pieslēgumam ar lejupielādes ātrumu vismaz 100 Mbiti/s, ko var uzlabot līdz gigabitu ātrumam. Lai noteiktu, cik lielā mērā pieejami pakalpojumi, ar ko nodrošina atbilstīgu piekļuvi platjoslas interneta piekļuves pakalpojumam, saskaņā ar Direktīvas 22.pantā noteikto valsts regulatīvajām iestādēm jāveic ģeogrāfiskais apsekojums par to elektronisko sakaru tīklu sasniedzamību, kas spēj nodrošināt platjoslas interneta piekļuves pakalpojuma pieslēgumus. Ģeogrāfiskais apsekojums ietver platjoslas elektronisko sakaru tīklu pašreizējo ģeogrāfisko aptvērumu valstī, kā arī var ietvert platjoslas tīklu attīstības prognozes, tostarp ļoti augstas veiktspējas elektronisko sakaru tīklu sasniedzamību. Vienlaikus ģeogrāfiskajā apsekojumā iegūtajai informācijai jābūt pietiekami detalizētai un jāsatur pietiekamas ziņas par interneta pakalpojuma pieejamību un parametriem. Līdz ar to saistībā ar interneta piekļuves pakalpojuma ģeogrāfiskā apsekojuma veikšanu un elektronisko sakaru komersantu plāniem par elektronisko sakaru tīkla attīstību, nodrošinot ļoti augstas veiktspējas tīkla izvēršanu, Noteikumu projektā noteikti jauni informācijas pieprasījumi: informācija par interneta piekļuves pakalpojuma pieejamības rādītājiem fiksētā tīklā; informācija par plānoto elektronisko sakaru tīklu izbūvi. Informācijas pieprasījumā par interneta piekļuves pakalpojuma pieejamību iekļautais saturs noteikts, ņemot vērā BEREC 2020.gada 5.marta vadlīnijas BoR (20) 42[[12]](#footnote-13) (turpmāk – vadlīnijas par ģeogrāfiskā apsekojuma veikšanu), kuras izstrādātas atbilstoši Direktīvas 22.panta 7.punktā noteiktajam, lai veicinātu ģeogrāfiskās apsekošanas un prognozēšanas konsekventu piemērošanu. Atbilstoši vadlīnijās par ģeogrāfiskā apsekojuma veikšanu noteiktajam elektronisko sakaru komersantam, kas nodrošina interneta pakalpojumu, būs jānodrošina informācija par interneta piekļuves pakalpojuma pieejamību un pieslēguma raksturlielumiem adrešu līmenī – fiksētā elektronisko sakaru tīklā. | **“Latvijas Mobilais Telefons” SIA** Konsultāciju dokumenta 4.-5.lpp. ir neprecīzas atsauces uz Eiropas Elektronisko sakaru kodeksā (Kodekss) noteikto par ģeogrāfiskā apsekojuma veikšanas nepieciešamību. Pirmkārt, Kodeksa 22.panta pirmā daļa noteic, ka apsekojums ir jāveic un informācija ir jānodrošina vienu reizi trijos gados, nevis katru gadu, kā to pieprasa Noteikumi. Otrkārt, Kodekss ļauj dalībvalstīm pašām noteikt regulatīvo mērķi ģeogrāfiskā apsekojuma veikšanai. Piemēram, atbilstoši Kodeksa 229-231 atkāpei, ģeogrāfisko apsekojumu veic apvidos, kuros tirgus nevarēs nodrošināt platjoslas pakalpojumus (tas ir, “baltajās teritorijās”), lai ar citiem sabiedriskās politikas līdzekļiem atbalstītu atbilstīgu piekļuvi platjoslas internetam. Savukārt, Latvijā Regulators to plāno īstenot visā valsts teritorijā bez jebkāda skaidrojuma vai pamatojuma par šādu pasākumu un nepieciešamību un lietderību, nenosakot nedz regulēšanas mērķus vai uzdevumus. Līdz ar to secināms, ka tiek plānots ieviest nelietderīgu, sabiedrībai un nozarei nevajadzīgu tiesisku instrumentu, bez jebkādas pievienotās vērtības regulēšanai un sabiedrības interesēm. | Ģeogrāfiskā apsekojuma būtība ir iegūt informāciju par platjoslas interneta pieejamību visā valsts teritorijā. Direktīva paredz, ka dalībvalstīm ģeogrāfiskais apsekojums jāveic tā, lai nodrošinātu, ka ģeogrāfiskā informācija par platjoslas interneta pakalpojuma pieejamību ļauj efektīvi izstrādāt, īstenot un uzraudzīt platjoslas ieviešanas politisko mērķu sasniegšanu un ar to saistīto regulējumu. Atbilstoši Direktīvā noteiktajiem mērķiem, plānots iegūto informāciju izmantot, lai nodrošinātu galalietotājam salīdzināmu informāciju par platjoslas interneta pakalpojuma pieejamību konkrētā vietā ar detalizācijas līmeni, kas ietver informāciju par pakalpojuma sniedzējiem un pakalpojuma raksturlielumiem. Vienlaikus Regulatoram jānodrošina ģeogrāfiskā apsekojuma rezultātā iegūto datu pieejamība kopējā Eiropas platjoslas pieejamības kartēšanas projektam. Kā arī ģeogrāfiskā apsekojumā iegūtā informācija var tikt izmantota gan teritoriju noteikšanā, kurās komersanti nav izvērsuši vai plāno izvērst ļoti augstas veiktspējas tīklu, lai nodrošinātu lejupielādes ātrumu vismaz 100Mbiti/s, gan platjoslas tīkla izvēršanas veicināšanai - valsts atbalsta noteikumu piemērošanā, gan valsts platjoslas plāna izstrādei. Līdz ar to, ņemot vērā minēto, Regulatora funkciju kopuma nodrošināšanas nepieciešamību minēto mērķu sasniegšanai, informācijas vākšana un aktualizācija paredzēta ik gadu. |  |
| 17. |  | **Twilio Ireland Limited**Twilio Ireland Limited notes that whilst in themselves the Latvian requirements do not seem onerous, these requirements create a burden for small electronic communication merchants (ECMs) providing services in Latvia. Twilio Ireland Limited respectfully suggests that in order to reduce the burden on small ECMs in Latvia and therefore foster innovation and competition a de minimis requirement should be included. Twilio Ireland Limited suggest that if a small electronic operator has less than 2000 customers (not numbers) or earns less than Euro 2000000 in revenue in Latvia a year, the reporting requirements should be waived with the small ECMs making a simple declaration of their revenues and number of customers but not having to comply with the regular regulatory reporting requirements. ECMs should still be required to undertake reporting on non-regular matters (e.g., market reviews). This will ensure that the Public Utilities Commission has basic information on the size of the electronic communications market in Latvia but not burden ECMs. | Regulators paskaidro, ka Noteikumu projektā noteiktajos informācijas pieprasījumos ir iekļauti Regulatora funkciju izpildei nepieciešamie rādītāji, vienlaikus atbilstoši informācijas pieprasījumā iekļautajam saturam Regulators nosaka elektronisko sakaru komersantu loku, kuriem atbilstošais informācijas pieprasījums ir jāiesniedz. Tas nozīmē, ka visiem elektronisko sakaru komersantiem ir jāiesniedz Noteikumu projekta 1. un 2.pielikums, kurā ir iekļauti visi tie rādītāji, kas regulāri nepieciešami elektronisko sakaru komersantu darbības uzraudzībai. Attiecīgi pārējie informācijas pieprasījumi ir jāiesniedz tikai tiem elektronisko sakaru komersantiem, kuriem izpildās noteikti kritēriji. Lai dati par visiem elektronisko sakaru komersantiem, neatkarīgi no to apgrozījuma vai citiem rādītājiem, būtu iespējami plašāk izmantojami Regulatora funkciju nodrošināšanai, tostarp Eiropas Komisijas, BEREC un citu starptautisko organizāciju (OECD, ITU) aptaujās nepieciešamās informācijas iesniegšanai, informācijas pieprasījumiem ir noteikta esošā regularitāte un apjoms. |  |

Vitenberga, 67097282

|  |  |  |
| --- | --- | --- |
| Priekšsēdētāja | A. Ozola  |  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora lēmuma projekts “Informācijas iesniegšanas noteikumi elektronisko sakaru nozarē” (turpmāk – Noteikumu projekts). [↑](#footnote-ref-2)
2. Regulatora 2021.gada 24.maija Konsultāciju dokuments par vispārējās atļaujas un reģistrācijas noteikumiem elektronisko sakaru nozarē. [↑](#footnote-ref-3)
3. ECM - Electronic communication merchant (angļu val.) [↑](#footnote-ref-4)
4. 25.05.2021. versija. [↑](#footnote-ref-5)
5. Eiropas Elektronisko sakaru regulatoru iestāde (turpmāk - BEREC) [↑](#footnote-ref-6)
6. BEREC Guidelines on Geographical surveys of network deployments [↑](#footnote-ref-7)
7. [Regulatora 2021.gada 24.maija Konsultāciju dokuments par vispārējās atļaujas un reģistrācijas noteikumiem elektronisko sakaru nozarē](file:///C%3A%5CUsers%5Caigal%5CDownloads%5CPar%20visp%C4%81r%C4%93j%C4%81s%20at%C4%BCaujas%20un%20re%C4%A3istr%C4%81cijas%20noteikumiem%20elektronisko%20sakaru%20nozar%C4%93). [↑](#footnote-ref-8)
8. OECD - The Organisation for Economic Co-operation and Development (angļu val.) [↑](#footnote-ref-9)
9. ITU - International Telecommunication Union (angļu val.) [↑](#footnote-ref-10)
10. COCOM - The Common Community Commission (angļu val.) [↑](#footnote-ref-11)
11. Komisijas 2016.gada 14.septembra paziņojums “Konkurētspējīga digitālā vienotā tirgus savienojamība. Virzība uz Eiropas Gigabitu sabiedrību” (COM(2016)0587). [↑](#footnote-ref-12)
12. [BEREC Guidelines on Geographical surveys of network deployments.](https://berec.europa.eu/eng/document_register/subject_matter/berec/regulatory_best_practices/guidelines/9027-berec-guidelines-to-assist-nras-on-the-consistent-application-of-geographical-surveys-of-network-deployments) [↑](#footnote-ref-13)